stanford-oval/wikipedia huggingface dataset:
เมืองสตูล
ประวัติศาสตร์ > หลังการผนวกเข้าเป็นดินแดนของสยาม

รัฐบาลกลางสยามได้ยกเลิกระบบเจ้าเมืองท้องถิ่นทั่วราชอาณาจักร อันรวมถึงระบบรายาแบบมลายูที่ใช้ในเมืองสตูลด้วย โดยแทนที่ด้วยระบบการแต่งตั้งผู้ว่าราชการเมือง (ต่อมาเรียกว่าผู้ว่าราชการจังหวัด) จากส่วนกลางที่กรุงเทพมหานครโดยตรง ผู้ว่าราชการเมืองสตูลระบบใหม่คนแรกได้แก่ พระโกชาอิศหาก (ตุ๋ย บินอับดุลลาห์ ภายหลังมีบรรดาศักดิ์เป็น พระยาสมันตรัฐบุรินทร์) ชาวมลายูเกอดะห์ซึ่งมีพื้นเพอยู่ในกรุงเทพฯ ผู้ซึ่งได้เริ่มรับราชการเป็นล่ามภาษามลายู และได้ไต่เต้าในระบบราชการสยามสมัยใหม่มาตามลำดับจนได้เป็นปลัดเมืองสตูล ในยุคนี้เมืองสตูลยังคงได้รับการพัฒนาอย่างต่อเนื่องจากสมัยของพระยาภูมินารถภักดี (กูเด็น บิน กูแมะ) ปรากฏหลักฐานว่าศาสนาอิสลามในเมืองสตูลยุคนี้มีความเจริญรุ่งเรืองอย่างยิ่ง
ในช่วงที่พระยาสมันตรัฐบุรินทร์ (ตุ๋ย บินอับดุลลาห์) เป็นผู้ว่าราชการเมืองสตูลนี้เอง ได้เป็นจุดสิ้นสุดของการใช้ภาษามลายูเป็นสื่อกลางของการศึกษาในพื้นที่ ระบบการศึกษาได้ถูกปฏิรูปให้เข้าสู่ระบบที่ใช้ภาษาไทยเป็นสื่อกลางเช่นเดียวกับพื้นที่อื่นๆ ของประเทศสยาม สิ่งนี้ได้ทำให้เกิดการเปลี่ยนแปลงทางภาษาและอัตลักษณ์ในประชาคมชาวมลายูท้องถิ่นอย่างค่อยเป็นค่อยไป ทุกวันนี้ชาวไทยมุสลิมในพื้นที่จังหวัดสตูลมีเพียงส่วนน้อยมากที่สามารถสื่อสารภาษามลายูได้ ซึ่งแตกต่างกับบรรดาอดีตรัฐเพื่อนบ้านที่อยู่ทางทิศใต้ซึ่งยังคงรักษาภาษาและอัตลักษณ์แบบมลายูไว้ได้ ในปัจจุบันรัฐบาลไทยได้ฟื้นฟูหลักสูตรการสอนภาษามลายูขึ้นในโรงเรียนบางแห่งในจังหวัด เพื่อเป็นเครื่องมือในการสืบสานรักษาวัฒนธรรมและอัตลักษณ์ของชาวไทยมลายูในพื้นที่จังหวัดสตูลไว้
ทำเนียบนามรายา/เจ้าเมืองสตูล

| 0 | 1 | 2 | 3 |
| --- | --- | --- | --- |
| ลำดับ | ชื่อในเอกสารฝ่ายไทย | ชื่อเต็มในภาษามลายู | ระยะเวลาดำรงตำแหน่ง |
| 1. | พระยาอภัยนุราชฯ (ตนกูบิศนู) | ตนกู บิซนู อิบนี อัล-มาร์ฮุม ซุลตัน อับดุลละฮ์ อัล-มูการ์รัม ชะฮ์ | พ.ศ. 2356 - 2358 ค.ศ. 1809–1843 |
| 2. | พระยาสมันตรัฐบุรินทร์ (ตนกูมูฮำหมัดอาเก็บ) | ตนกู มูฮัมมัด อากิบ อิบนี อัล-มาร์ฮุม ตุนกู บิซนู | พ.ศ. 2382 - 2419 ค.ศ. 1843–1876 |
| 3. | พระยาอภัยนุราช (ตนกูอิสมาแอล) | ตนกู อิซมาอิล อิบนี อัล-มาร์ฮุม ตุนกู มูฮัมมัด อากิบ | พ.ศ. 2419 - 2427 ค.ศ. 1876–1888 |
| 4. | พระยาอภัยนุราช (ตนกูอับดุลเราะห์มาน) | ตนกู อับดุล ระฮ์มัน อิบนี อัล-มาร์ฮุม ตุนกู อิซมาอิล | พ.ศ. 2427 - 2440  ค.ศ. 1888–1897 |
| 5. | มหาอำมาตย์ตรี พระยาภูมินารถภักดี (กูเด็น บิน กูแมะ) | ตนกู บาฮารุดดิน บิน กู เมะฮ์ | พ.ศ. 2440 - 2459 ค.ศ. 1897–1916 |
สกุลวงศ์รายาเมืองสตูล

รายาเมืองสตูลทุกคนล้วนสืบเชื้อสายจากราชวงศ์เกอดะห์หรือราชวงศ์ไทรบุรี ปรากฏนามสกุลเมื่อมีการตั้งนามสกุลขึ้นในประเทศสยามในรัชสมัยพระบาทสมเด็จพระมงกุฎเกล้าเจ้าอยู่หัว ดังนี้
สนูบุตร - เป็นสกุลสายตรงที่สืบทอดมาจากพระยาอภัยนุราช (ตนกูบิศนู) ผู้เป็นบุตรของพระยาไทรบุรี (สุลต่านอับดุลละฮ์ มูการ์รัม ชะฮ์) และเป็นน้องของเจ้าพระยาไทรบุรีปะแงรัน พระพิไสยสิทธิสงคราม (ตนกูมะหะหมัด ต่อมาคือพระพิมลสัตยาลักษณ์ กรมการพิเศษเมืองสตูล) ผู้เป็นบุตรของพระยาอภัยนุราช (ตนกูอิสมาแอล) ได้ขอพระราชทานนามสกุลจากพระบาทสมเด็จพระมงกุฎเกล้าเจ้าอยู่หัว และได้รับพระราชทานนามสกุลตามประกาศพระราชทานนามสกุลครั้งที่ 53 ประกาศในราชกิจจานุเบกษาเล่ม 33 หน้า 1023 วันที่ 23 กรกฎาคม 2459 ว่า “สะนุบุตร” เขียนเป็นภาษาอังกฤษว่า “Sanuputra”
บินตำมะหงง - เป็นสกุลของมหาอำมาตย์ตรี พระยาภูมินารถภักดี (กูเด็น บิน กูแมะ) เชื้อสายเจ้านายราชวงศ์ไทรบุรี แต่มิใช่สายตรงในสกุลของพระยาอภัยนุราช (ตนกูบิศนู) พระบาทสมเด็จพระมงกุฏเกล้าเจ้าอยู่หัวพระราชทานให้แก่พระยาภูมินารถภักดี ขณะยังเป็น อำมาตย์เอก พระยาอินทรวิไชย เมื่อวันที่ 5 กรกฎาคม พ.ศ. 2458 โดยทรงสะกดว่า "บินตำมะงง" (ไม่มีตัว "ห") และสะกดนามสกุลเป็นภาษาอังกฤษว่า “Bin Tamangong”
ดูเพิ่ม

เมืองกะปังปาสู อาณาจักรมลายูอีกแห่งที่เกิดในช่วงการแบ่งแยกเมืองไทรบุรี (เกอดะฮ์)
รายชื่อราชวงศ์มุสลิมนิกายซุนนี
บรรณานุกรม

Ahmad Jelani Halimi & Mohd Yusoff Mydin Pitchai (1985), Setoi (Setul) Mambang Segara Dalam Lintasan Sejarah Negeri-Negeri Melayu Utara, Universiti Utara Malaysia
Burung Murai (2007), Ku Din Ku Meh - Betul ke atau Marang Prapu
Dato' Hj. Wan Shamsudin bin Mohd. Yusof (2017), Syair Duka Nestapa, คลังข้อมูลเก่าเก็บจากแหล่งเดิมเมื่อ 2019-09-21, สืบค้นเมื่อ 2020-12-21
DoAsia (2017), พัฒนาการทางประวัติศาสตร์
Isma (2016), Perjuangan Kedah mempertahankan tanah air, Portal Islam & Melayu, คลังข้อมูลเก่าเก็บจากแหล่งเดิมเมื่อ 2017-10-27, สืบค้นเมื่อ 2020-12-21
Mahani Musa, The Memory of The World Register: The Sultan Abdul Hamid Correspondence and Kedah History (PDF), School of Humanities, Universiti Sains Malaysia
Mata Hati (2017), Sambungan Kisah Pengkhianatan Tunku Yaakub Terhadap Negeri Kedah, Orang Kedah, คลังข้อมูลเก่าเก็บจากแหล่งเดิมเมื่อ 2017-11-16, สืบค้นเมื่อ 2020-12-21
MyKedah, Pusat- pusat Pentadbiran Kedah Darul Aman Dari Bukit Meriam Ke Kota Star, คลังข้อมูลเก่าเก็บจากแหล่งเดิมเมื่อ 2019-09-21, สืบค้นเมื่อ 2020-12-21
Ooi Keat Gin (2015), Warisan Wilayah Utara Semenanjung Malaysia, Universiti Sains Malaysia
ตราประจำจังหวัดสตูล เป็นรูปพระสมุทรเทวา มีที่มาจากนามเฉลิมนคร "นครีสโตยมำบังสาครา" ของเมืองสตูลในอดีต
ริ้วกระบวนของเจ้านายเมืองไทรบุรีในเมืองสตูล นำกระบวนโดยตุนกูอับดุลอะซิส, ค.ศ. 1897 (พ.ศ. 2440)
ต้นไม้ทอง (บุหงามาศ) เป็นเครื่องราชบรรณาการแสดงความอ่อนน้อมของบรรดาหัวเมืองประเทศราชที่มีต่อราชอาณาจักรสยามในอดีต ตัวอย่างต้นไม้ทองนี้จัดแสดงอยู่ที่พิพิธภัณฑ์แห่งชาติมาเลเซียในกัวลาลัมเปอร์
ตนกูบาฮารุดดิน บิน กูแมะ หรือพระยาภูมินารถภักดี (กูเด็น บิน กูแมะ) รายา/เจ้าเมืองสตูลองค์สุดท้าย
เจ้านายเมืองไทรบุรีและคณะกรมการเมืองสตูล ราว ค.ศ. 1900
คฤหาสน์กูเด็น สร้างโดยพระยาภูมินารถภักดี (กูเด็น บิน กูแมะ) เดิมเคยใช้เป็นศาลากลางจังหวัดสตูล ปัจจุบันคือพิพิธภัณฑสถานแห่งชาติ สตูล เป็นสถานที่จัดแสดงเรื่องราวทางประวัติศาสตร์และวิถีชีวิตของชาวเมืองสตูล
หลุดสี่หลุด

| หลุดสี่หลุด |
| --- | --- |
ใบปิดภาพยนตร์
กำกับ: เอกสิทธิ์ ไทยรัตน์  ชูเกียรติ ศักดิ์วีระกุล  ก้องเกียรติ โขมศิริ  ภวัต พนังคศิริ
เขียนบท: เกรียนล้างโลก เอกสิทธิ์ ไทยรัตน์ ร้านของขวัญเพื่อคนที่คุณเกลียด เอกสิทธิ์ ไทยรัตน์ คืนจิตหลุด เอกสิทธิ์ ไทยรัตน์ โกเศส ชฤทธิ์พร ฮูอากง ชูเกียรติ ศักดิ์วีระกุล เอกสิทธิ์ ไทยรัตน์
เนื้อเรื่อง: เกรียนล้างโลก เอกสิทธิ์ ไทยรัตน์ ร้านของขวัญเพื่อคนที่คุณเกลียด เอกสิทธิ์ ไทยรัตน์ คืนจิตหลุด เอกสิทธิ์ ไทยรัตน์ ฮูอากง เอกสิทธิ์ ไทยรัตน์  ชูเกียรติ ศักดิ์วีระกุล
อำนวยการสร้าง: ปรัชญา ปิ่นแก้ว สุกัญญา วงศ์สถาปัตย์
นักแสดงนำ: อนันดา เอเวอริงแฮม  ปกรณ์ ฉัตรบริรักษ์  อเล็กซ์ เรนเดลล์  อัครินทร์ อัครนิธิเมธรัฐ
ผู้จัดจำหน่าย: สหมงคลฟิล์ม อินเตอร์เนชั่นแนล
วันฉาย: 20 มกราคม พ.ศ. 2554
ความยาว: 1.43 ชั่วโมง
ประเทศ: ไทย
ภาษา: ไทย
ทำเงิน: 13.17 ล้านบาท
ข้อมูลจาก IMDb
ข้อมูลจากสยามโซน
หลุดสี่หลุด เป็น ภาพยนตร์ไทยแนวสยองขวัญ โดย สหมงคลฟิล์ม อินเตอร์เนชั่นแนล มีจุดกำเนิดมาจากแนวคิดของ เอกสิทธิ์ ไทยรัตน์ ผู้เขียนการ์ตูนเรื่อง จิตหลุด โดยภาพยนตร์แบ่งออกเป็น 4 เรื่อง เป็นเรื่องที่เขียนขึ้นมาใหม่ทั้งหมดโดยเอกสิทธิ์ ไทยรัตน์เพื่อโครงการนี้ วันเข้าฉายเมื่อ 20 มกราคม พ.ศ. 2554 ภาพยนตร์ทำรายได้ 13.17 ล้านบาท
นักแสดงและผู้กำกับ

"เกรียนล้างโลก" การหาทางรอดให้กับโลกโดยวัยรุ่นกลุ่มหนึ่ง
กำกับโดย เอกสิทธิ์ ไทยรัตน์
นำแสดงโดย อเล็กซ์ เรนเดลล์ ชานน ริกุลสุรกาน ณัฐพล อรุณเนตร์ และภัทรพสิษฐ์ ณ สงขลา
"ร้านของขวัญเพื่อคนที่คุณเกลียด" ของขวัญที่จะกลายเป็นอาวุธโจมตีผู้รับจนถึงชีวิต
กำกับโดย ก้องเกียรติ โขมศิริ
นำแสดงโดย ปกรณ์ ฉัตรบริรักษ์ และอัครินทร์ อัครนิธิเมธรัฐ
"คืนจิตหลุด" เกมอำมหิต ผู้อยู่เหนือกว่าใช่ว่าจะเป็นผู้ชนะ
กำกับโดย ภวัต พนังคศิริ
นำแสดงโดย อนันดา เอเวอริงแฮม พีระพล เสนาคุณ และฐิติ เวชบุล
"ฮู อา กง" เรื่องราวของครอบครัวสุดเพี้ยน
กำกับโดย ชูเกียรติ ศักดิ์วีระกุล
นำแสดงโดย อลีสญาฌ์ ทอย ธีมะ กาญจนไพริน อรรถนันต์ ปิยเศรษฐ์ ศิครินทร์ ผลยงค์ และเจนจิรา จำเนียรศรี
แหล่งข้อมูลอื่น

เว็บไซต์ทางการ เก็บถาวร 2011-01-15 ที่ เวย์แบ็กแมชชีน
หลุดสี่หลุด
หลุด 4 หลุด (2011) ที่สยามโซน
เอกพจน์ วงศ์นาค

| เอกพจน์ ปานแย้มม> ป.ช. ม.ว.ม. |
| --- | --- |

นายกเทศมนตรีเมืองคลองหลวง
ดำรงตำแหน่ง 28 มีนาคม พ.ศ. 2564 – 25 กันยายน พ.ศ. 2567   (3 ปี 5 เดือน 28 วัน)
ถัดไป: ยุทธศักดิ์ ชูประเสริฐ
สมาชิกสภาผู้แทนราษฎรจังหวัดปทุมธานี
ดำรงตำแหน่ง 17 พฤศจิกายน พ.ศ. 2539 – 2 ธันวาคม พ.ศ. 2551
ก่อนหน้า: วาณี หาญสวัสดิ์
ถัดไป: ชนากานต์ ยืนยง
เขตเลือกตั้ง: เขต 1 (พ.ศ. 2539, พ.ศ. 2550) เขต 2 (พ.ศ. 2544, พ.ศ. 2548)
 
ข้อมูลส่วนบุคคล
เกิด: เอกพจ ตันตระกูล 1 มิถุนายน พ.ศ. 2512 (55 ปี) อำเภอลำลูกกา จังหวัดปทุมธานี ประเทศไทย
พรรคการเมือง: ประชาธิปัตย์ (2539–2548) ชาติไทย (2548–2551) ชาติไทยพัฒนา (2556–ปัจจุบัน)
คู่สมรส: จุไรรัตน์ สุทธิพงษ์ (สมรส 2556)
บุตร: 2 คน
อาชีพทางดนตรี
ฉายา: เอกพจน์ วงศ์นาค
แนวเพลง: ลูกทุ่ง
อาชีพ: นักร้อง นักการเมือง
เครื่องดนตรี: เสียงร้อง
ช่วงปี: พ.ศ. 2527 – พ.ศ. 2538
ค่ายเพลง: ชัวร์ เอ็นเตอร์เทนเม้นท์
 นักดนตรี

เอกพจน์ วงศ์นาค มีชื่อจริงว่า เอกพจน์ ปานแย้ม (สกุลเดิม ตันตระกูล; เกิด 1 มิถุนายน พ.ศ. 2512) เป็นนักการเมืองและอดีตนักร้องชาวไทย อดีตสมาชิกสภาผู้แทนราษฎรจังหวัดปทุมธานี 4 สมัย และอดีตกรรมการบริหารพรรคชาติไทย และอดีตนายกเทศมนตรีเมืองคลองหลวง จังหวัดปทุมธานี
ประวัติ

เอกพจน์ ปานแย้ม เกิดเมื่อวันที่ 1 มิถุนายน พ.ศ. 2512 ในชื่อเดิมว่า เอกพจ ตันตระกูล ที่อำเภอลำลูกกา จังหวัดปทุมธานี จบการศึกษาชั้นมัธยมศึกษาปีที่ 3 ก็ออกเดินสายร้องเพลงลูกทุ่งไปตามที่ต่าง ๆ พร้อมกับเรียนการศึกษานอกโรงเรียน (กศน.) ไปด้วย โดยเพลงที่ได้รับความนิยมและสร้างชื่อให้แก่เอกพจน์ คือ เพลง ทหารเกณฑ์คนจน สังกัดค่ายชัวร์ออดิโอ ด้วยการชักชวนของเด๋อ ดอกสะเดา และมีชื่อเสียงเคียงคู่กับสุนารี ราชสีมา
งานการเมือง

ในปลายปี พ.ศ. 2539 เอกพจน์ลงสมัครรับเลือกตั้ง ในสังกัดพรรคประชาธิปัตย์ ในพื้นที่จ.ปทุมธานีบ้านเกิด และได้รับการเลือกตั้ง โดยชนะทั้งนายชูชาติ หาญสวัสดิ์ และนางวาณี หาญสวัสดิ์ ส.ส.เก่าเจ้าของพื้นที่ยาวนาน ซึ่งทำให้เอกพจน์ได้กลายมาเป็นนักร้องลูกทุ่งคนแรกที่ได้เป็น ส.ส.
จากนั้น เอกพจน์ได้ศึกษาต่อจนจบในระดับปริญญาตรีที่สถาบันราชภัฏเพชรบุรีวิทยาลงกรณ์ ในพระบรมราชูปถัมภ์ (มหาวิทยาลัยราชภัฏวไลยอลงกรณ์ ในพระบรมราชูปถัมภ์ ) และศึกษาต่อในระดับปริญญาโทรัฐศาสตร์มหาบัณฑิต มหาวิทยาลัยธรรมศาสตร์
ในการเลือกตั้งในปี พ.ศ. 2544 ได้ลงสมัครในพื้นที่เดิม สังกัดพรรคประชาธิปัตย์ และได้รับเลือกตั้งอีก ในการเลือกตั้งในปี พ.ศ. 2548 ได้ย้ายไปสังกัดพรรคชาติไทย ซึ่งก็ได้รับการเลือกตั้งอีก และในการเลือกตั้งในปลายปี พ.ศ. 2550 ได้ลงเลือกตั้งอีกครั้งเป็นครั้งที่ 4 ใน จ.ปทุมธานี  สังกัดพรรคชาติไทย และได้รับเลือกตั้งอีก
ต่อมาในปี พ.ศ. 2551 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทยซึ่งถูกยุบในคดียุบพรรคการเมือง พ.ศ. 2551 เมื่อพ้นจากการถูกตัดสิทธิทางเมือง จึงลงสมัครรับเลือกตั้งในพื้นที่เดิม สังกัดพรรคชาติไทยพัฒนา ในการเลือกตั้งในปี พ.ศ. 2557 แต่การเลือกตั้งเป็นโมฆะ
จากนั้นเอกพจน์ได้หันมาทำงานการเมืองท้องถิ่น โดยเขาเป็นหัวหน้าทีม "เพื่อนเอกพจน์" และลงสมัครรับเลือกตั้งเป็นนายกเทศมนตรีเมืองคลองหลวง อำเภอคลองหลวง จังหวัดปทุมธานี และได้รับเลือกตั้ง
ผลงานเพลงดัง

เรารอเขาลืม
มีแฟนหรือยัง
ทหารเกณฑ์คนจน
หนุ่มทุ่งคอยเธอ
เชื่อผมเถอะน่า
แอบฝัน
เพียงฝัน
ห้องนอนคนจน
รักเพราะรอยยิ้ม
คนสวยผิดนัด
ไอ้หนุ่ม ต.ช.ด.
สาวโรงงานคนสวย
เก็บแผลใจมาบ้านนา
จดหมายเปื้อนฝุ่น
ชายใจเดียว
ใจตรงกัน
น่ารัก น่ารัด
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2546 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พระเจ้าวรวงศ์เธอ พระองค์เจ้าวิภาวดีรังสิต

| พระเจ้าวรวงศ์เธอ พระองค์เจ้าวิภาวดีรังสิต |
| --- | --- |
พระเจ้าวรวงศ์เธอ พระองค์เจ้าชั้นโท

ประสูติ: 20 พฤศจิกายน พ.ศ. 2463 จังหวัดพระนคร อาณาจักรสยาม
สิ้นพระชนม์: 16 กุมภาพันธ์ พ.ศ. 2520 (56 ปี) จังหวัดสุราษฎร์ธานี ประเทศไทย
พระสวามี: หม่อมเจ้าปิยะรังสิต รังสิต (พ.ศ. 2489–2520)
พระบุตร: หม่อมราชวงศ์วิภานันท์ รังสิต หม่อมราชวงศ์ปรียนันทนา รังสิต
ราชสกุล: รัชนี (ประสูติ) รังสิต (เสกสมรส)
ราชวงศ์: จักรี
พระบิดา: พระราชวรวงศ์เธอ กรมหมื่นพิทยาลงกรณ์
พระมารดา: หม่อมเจ้าพรพิมลพรรณ รัชนี
ลายพระอภิไธย: 
พระเจ้าวรวงศ์เธอ พระองค์เจ้าวิภาวดีรังสิต (20 พฤศจิกายน พ.ศ. 2463 – 16 กุมภาพันธ์ พ.ศ. 2520) พระนามเดิม หม่อมเจ้าวิภาวดี รังสิต (ราชสกุลเดิม รัชนี) นักเขียนชาวไทย เจ้าของนามปากกา ว.ณ ประมวญมารค มีผลงานประพันธ์ที่สร้างชื่อเสียงจากเรื่อง ปริศนา
หม่อมเจ้าวิภาวดี รังสิต ได้รับการสถาปนาเป็น พระเจ้าวรวงศ์เธอ พระองค์เจ้าวิภาวดีรังสิต เมื่อวันที่ 4 เมษายน พ.ศ. 2520 หลังสิ้นชีพตักษัยขณะประกอบกรณียกิจแทนพระองค์ และได้มีการจัดงาน "วันวิภาวดี" เพื่อถวายสดุดี
| พระเจ้าวรวงศ์เธอ พระองค์เจ้าวิภาวดีรังสิต |
| --- | --- |
รับใช้:  ไทย
แผนก/สังกัด: กองอาสารักษาดินแดน
ชั้นยศ:  นายกองเอก
พระประวัติ

พระเจ้าวรวงศ์เธอ พระองค์เจ้าวิภาวดีรังสิต มีพระนามเมื่อแรกประสูติคือ “หม่อมเจ้าวิภาวดี รัชนี” เป็นพระธิดาในพระราชวรวงศ์เธอ กรมหมื่นพิทยาลงกรณ์ กับหม่อมเจ้าพรพิมลพรรณ รัชนี (ราชสกุลเดิม วรวรรณ) มีพระอนุชาร่วมพระบิดามารดาเดียวกันองค์เดียว คือ หม่อมเจ้าภีศเดช รัชนี
หม่อมเจ้าวิภาวดี รังสิต เสกสมรสกับหม่อมเจ้าปิยะรังสิต รังสิต พระโอรสองค์ใหญ่ในสมเด็จพระเจ้าบรมวงศ์เธอ กรมพระยาชัยนาทนเรนทร เมื่อวันที่ 6 พฤษภาคม พ.ศ. 2489 โดยได้รับพระราชทานน้ำพระมหาสังข์จากพระบาทสมเด็จพระปรเมนทรมหาอานันทมหิดล พระอัฐมรามาธิบดินทร มีธิดาสองคน คือ
หม่อมราชวงศ์วิภานันท์ รังสิต สมรสกับสวนิต คงสิริ และสมรสอีกครั้งกับวิลเลียม บี. บูธ มีบุตรจากการสมรสครั้งแรกสองคน และครั้งที่สองหนึ่งคน
หม่อมราชวงศ์ปรียนันทนา รังสิต สมรสและหย่ากับ มหาราช จกัต สิงห์ พระอนุชาของมหาราชองค์ปัจจุบันแห่งเมืองชัยปุระ รัฐราชสถาน ประเทศอินเดีย ปัจจุบันสมรสกับปานศักดิ์ รังสิพราหมณกุล มีบุตรจากการสมรสครั้งแรกสองคน
พระนามแฝง

พระองค์ทรงมีผลงานนวนิยาย โดยเฉพาะนวนิยายในแนวรักสุข ด้วยพระนามแฝง ว.ณ ประมวญมารค ซึ่งเป็นพระนามแฝงเดียวที่ใช้ ถ้าไม่ใช้พระนามแฝงก็จะทรงใช้ชื่อพระนามเลย ซึ่งท่านได้ทรงอธิบายพระนามแฝงว่า ตัว ว. คืออักษรย่อตัวแรกของชื่อคือวิภาวดี, ตัว ณ (ณะ) แปลว่า แห่ง, คำว่า ประมวญ คือ ชื่อถนนที่บ้านของท่าน (วังประมวญ) ตั้งอยู่, คำว่า มารค หรือ มรคา คือ ถนนในภาษาสันสกฤต ดังนั้น ว.ณ ประมวญมารค ก็คือ ว.แห่งถนนประมวญ นั่นเอง
หม่อมเจ้าภีศเดช รัชนี พระอนุชาของพระองค์ ทรงใช้นามปากกาว่า ภ.ณ ประมวญมารค ด้วยเหตุผลเดียวกัน
การศึกษา

พระองค์เจ้าวิภาวดีรังสิต ทรงศึกษาเริ่มต้นที่โรงเรียนผดุงดรุณี อยู่หนึ่งปี ต่อมาได้ทรงย้ายมาศึกษาที่โรงเรียนวัฒนาวิทยาลัย ไม่ถึงปีก็เสด็จไปศึกษาที่โรงเรียนมาแตร์เดอีวิทยาลัย จนจบชั้นมัธยมปีที่ 8 มหาวิทยาลัยน.ม.ส. การเรียนในสมัยนั้น ผู้สอนเป็นแม่ชีชาวอเมริกันและยุโรป กวดขันเรื่องภาษาแก่เด็กนักเรียนอย่างเอาจริงเอาจัง ตำราต่างล้วนเป็นภาษาอังกฤษ แม้แต่ตำราคณิตศาสตร์ก็เรียนเป็นภาษาอังกฤษล้วน เด็กนักเรียนจึงอ่านเขียนและพูดภาษาอังกฤษได้คล่อง พระองค์เจ้าวิภาวดี ทรงเล่าว่า "พูดอังกฤษได้คล่องตั้งแต่ยังเป็นนักเรียนอยู่ เพราะได้ศึกษาจากมาแมร์เจ็มมะ ซึ่งจ้ำจี้จ้ำไชขนาดหนักมาตั้งแต่เด็ก"
สิ้นพระชนม์

หม่อมเจ้าวิภาวดี ได้เข้ารับราชการสนองพระเดชพระคุณโดยเสด็จเยื่ยมราษฎรในจังหวัดต่าง ๆ ทั่วราชอาณาจักรตั้งแต่ พ.ศ. 2500 และกรณียกิจที่เสด็จแทนพระองค์ไปทรงเยี่ยม ทหาร ตำรวจ พลเรือน ตั้งแต่ พ.ศ. 2510 เป็นต้นมา
วันที่ 16 กุมภาพันธ์ พ.ศ. 2520 ขณะเสด็จไปรับตำรวจตระเวนชายแดนที่บาดเจ็บจากการเหยียบกับระเบิด ที่ ตำบลบ้านส้อง อำเภอเวียงสระ จังหวัดสุราษฎร์ธานี ผู้ก่อการร้ายคอมมิวนิสต์ได้ระดมยิงมาที่เฮลิคอปเตอร์ที่ประทับ หม่อมเจ้าวิภาวดีทรงถูกยิง ซึ่งก่อนการสิ้นชีพตักษัย หม่อมเจ้าวิภาวดียังมีพระสติสัมปชัญญะดี ทรงเป็นห่วงตำรวจตระเวนชายแดนอยู่ตลอด มีรับสั่งว่า “ตชด.เป็นอย่างไรบ้าง เอาออกมาได้หรือยัง ให้รีบไปส่งโรงพยาบาล อย่าให้พวกมันรู้ว่าฉันถูกยิง มันจะเหิมเกริม” และ “ฉันไม่เป็นไรแล้ว ตชด.มาหรือยัง ให้รีบไปส่งโรงพยาบาลด่วน”  ผู้เห็นเหตุการณ์ยังเล่าอีกว่า หม่อมเจ้าวิภาวดีตรัสขอให้พระราชพรหมยาน (วีระ ถาวโร)และครูบาธรรมชัยกราบถวายบังคมลาพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรแทน ทรง "ขอนิพพาน" และตรัสเป็นประโยคสุดท้ายว่า ทรงเห็นนิพพานแล้ว พระนิพพานที่พระองค์เห็นนั้น สวยงดงาม และ "แจ่มใสเหลือเกิน"
วันที่ 4 เมษายน พ.ศ. 2520พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรมีพระบรมราชโองการสถาปนาพระศพ หม่อมเจ้าวิภาวดี รังสิต เป็น พระเจ้าวรวงศ์เธอ พระองค์เจ้าวิภาวดีรังสิต และต่อมาได้นำพระนาม "วิภาวดีรังสิต" มาใช้เป็นชื่อถนนตามพระนามดังกล่าว (เดิมชื่อ ถนนซูเปอร์ไฮเวย์)
วันที่ 7 เมษายน พ.ศ. 2520 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้เชิญพระศพจากพระที่นั่งทรงธรรม วัดเบญจมบพิตรดุสิตวนารามราชวรวิหาร ไปยังฌาปนสถานกองทัพอากาศ วัดพระศรีมหาธาตุวรมหาวิหาร เพื่อพระราชทานเพลิงพระศพร่วมกับศพของเจ้าหน้าที่พลเรือน ตำรวจ ทหาร ซึงเสียชีวิตจากการปฏิบัติหน้าที่ราชการในกรณีปราบปรามผู้ก่อการร้ายคอมมิวนิสต์
นอกจากนี้พระองค์ยังเป็นที่รักยิ่งของชาวอำเภอพระแสง จังหวัดสุราษฎร์ธานี เนื่องด้วยพระองค์เป็นผู้นำความเจริญต่าง ๆ ไปสู่พื้นที่จนได้รับฉายาว่า “เจ้าแม่พระแสง” และพระองค์ยังได้ประทานชื่อตำบลบางสวรรค์ ซึ่งเป็นตำบลหนึ่งในอำเภอพระแสง
ด้านพระนิพนธ์

พระองค์เจ้าวิภาวดีรังสิต ทรงเล่าว่า “ได้เคยเป็นเลขานุการของพ่อตอนพระเนตรเป็นต้อ ก็ทรงบอกให้ฉันเขียนหน้าห้าไปลงหนังสือประมวญวัน ทุกวันและยังรับคำบอกของท่าน เรื่อง "สามกรุง" และอื่น ๆ เป็นเล่ม ๆ ทีเดียว” การที่ได้ทรงคลุกคลีอยู่กับหนังสือ และยังทรงได้ใกล้ชิดกับพระบิดา ผู้ทรงเป็นกวีเอก ทำให้พระองค์เจ้าวิภาวดีรังสิต ทรงสนพระทัยที่จะนิพนธ์ขึ้นเองบ้าง เมื่อพระชันษาเพียง 14 ปี
พระนิพนธ์เรื่องแรก ไม่ใช่ "ปริศนา" แต่เป็นเรื่องแปล ชื่อ "เด็กจอมแก่น" ทรงแปลจากหนังสือรวมเรื่องสั้นชุด William ของ Richmal Crompton ซึ่งเป็นนักเขียนวรรณกรรมเยาวชนชื่อดังของอังกฤษ ในยุคหลังสงครามโลกครั้งที่ 1
วิลเลียม เป็นเด็กชายอายุ 11 ปี อาศัยอยู่ในหมู่บ้านเล็ก ๆ ในชนบทของอังกฤษ มีเพื่อนร่วมกลุ่มอีกสามคน ชื่อจินเจอร์ ดักลาส เฮนรี่ เรียกตัวเองว่า คณะนอกกฎหมาย หรือ The Outlaws เจตนาดีของวิลเลียม ด้วยความไร้เดียงสาประสาเด็ก ก่อเรื่องให้ผู้ใหญ่เวียนหัวไปตาม ๆ กัน แต่ก็ขบขันครื้นเครงสำหรับผู้อ่าน
เรื่องนี้เมื่อลงพิมพ์ ใน "ประมวญสาร" เป็นเรื่องที่ขายดีมาก นักเรียนโรงเรียนกรุงเทพคริสเตียนที่อยู่ใกล้โรงพิมพ์ ได้เข้ามาซื้อจนเกลี้ยงโรงพิมพ์กลายเป็นเรื่องขายดี เพราะเด็กนักเรียนชอบอ่าน ทรงรำลึกว่า "การที่ข้าพเจ้ากลายเป็นนักเขียนขึ้นมาตั้งแต่อายุ 14 ปีนั้น ก็เพราะข้าพเจ้ามีพ่อแม่ที่เข้มงวด อยากให้ข้าพเจ้ารู้ค่าของเงิน จึงไม่ได้ตามใจข้าพเจ้าให้เงินทองใช้จนเหลือเฟือ แต่สนับสนุนข้าพเจ้าในทางที่ควร คือสอนให้มีมานะ ให้รู้จักใช้หัวคิดที่จะทำโน่นทำนี่เพื่อถึงจุดหมายในความต้องการของตน... ถ้าพ่อแม่ของข้าพเจ้าไม่ฉลาด เห็นการณ์ไกลและสนับสนุนข้าพเจ้าในทางที่ถูกที่ควรแล้ว ว.ณ ประมวญมารค ก็คงจะไม่มีกำเนิดขึ้นมาในโลก คงจะดำดินอยู่ตลอดชีวิต ไม่มีผลงานออกมาให้ใครได้อ่านสักชิ้นเดียวเป็นแน่"
ด้านพระนิพนธ์ > รายชื่อผลงาน

ปริศนา (สร้างเป็นละครโทรทัศน์ 3 ครั้ง 2530 ช่อง 3 , 2543 ช่อง 7 และ 2558 ช่อง PPTV)
เจ้าสาวของอานนท์ (สร้างเป็นละครโทรทัศน์ 3 ครั้ง 2531 ช่อง 3 , 2542 ช่อง 5 และ 2558 ช่อง PPTV)
รัตนาวดี  (สร้างเป็นละครโทรทัศน์ 2 ครั้ง 2531 ช่อง 3 และ 2558 ช่อง PPTV)
นิกกับพิม
คลั่งเพราะรัก
ฤทธิ์ราชินีสาว
พระราชินีนาถวิกตอเรีย
เรื่องลึกลับ
เรื่องหลายรส
นี่หรือชีวิต
ตามเสด็จปากีสถาน
เสด็จพระราชดำเนินสหพันธรัฐมลายา พ.ศ. 2505
เสด็จพระราชดำเนินปากีสถานและสหพันธรัฐมลายา พ.ศ. 2505 (ฉบับพิมพ์รวมเล่มของ "ตามเสด็จปากีสถาน" และ "เสด็จพระราชดำเนินสหพันธรัฐมลายา พ.ศ. 2505")
พระเกียรติยศ

| ธรรมเนียมพระยศของ หม่อมเจ้าวิภาวดีรังสิต (พ> ศ. 2489-2520) |
| --- | --- |
การทูล: ฝ่าพระบาท
การแทนตน: กระหม่อม/หม่อมฉัน
การขานรับ: กระหม่อม/เพคะ
| ธรรมเนียมพระยศของ พระองค์เจ้าวิภาวดีรังสิต |
| --- | --- |
การทูล: ฝ่าพระบาท
การแทนตน: เกล้ากระหม่อม/เกล้ากระหม่อมฉัน
การขานรับ: เกล้ากระหม่อม/เพคะ
พระเกียรติยศ > พระอิสริยยศ

20 พฤศจิกายน พ.ศ. 2463 — 6 พฤษภาคม พ.ศ. 2489 : หม่อมเจ้าวิภาวดี รัชนี
6 พฤษภาคม พ.ศ. 2489 — 16 กุมภาพันธ์ พ.ศ. 2520 : หม่อมเจ้าวิภาวดี รังสิต
4 เมษายน พ.ศ. 2520 : พระเจ้าวรวงศ์เธอ พระองค์เจ้าวิภาวดีรังสิต
พระเกียรติยศ > เครื่องราชอิสริยาภรณ์

พระเจ้าวรวงศ์เธอ พระองค์เจ้าวิภาวดีรังสิต ได้รับพระราชทานเครื่องราชอิสริยาภรณ์ของประเทศไทยและต่างประเทศ ดังนี้
พระเกียรติยศ > เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2520 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายใน)
พ.ศ. 2520 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2511 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2503 –  เหรียญราชรุจิทอง รัชกาลที่ 9 (ร.จ.ท.9)
พระเกียรติยศ > เครื่องราชอิสริยาภรณ์ > เครื่องราชอิสริยาภรณ์ต่างประเทศ

เนเธอร์แลนด์ :
พ.ศ. 2505 –  เครื่องราชอิสริยาภรณ์ออเรนจ์-นัสเซา ชั้นที่ 1
เบลเยียม :
พ.ศ. 2505 –  เครื่องราชอิสริยาภรณ์เลออปอลที่ 2 ชั้นที่ 1
โปรตุเกส :
พ.ศ. 2505 –  เครื่องอิสริยาภรณ์อิงฟังตึ เด. เอ็งรีกึ ชั้นที่ 2 ทุติยาภรณ์
อิตาลี :
พ.ศ. 2505 –  เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 2
เยอรมนี :
พ.ศ. 2505 –  เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 2
สเปน :
พ.ศ. 2505 –  เครื่องราชอิสริยาภรณ์อิซเบลลาชาวคาทอลิก ชั้นที่ 2
ญี่ปุ่น :
พ.ศ. 2506 –  เครื่องราชอิสริยาภรณ์อาทิตย์อุทัย ชั้นที่ 2
กรีซ :
พ.ศ. 2506 –  เครื่องราชอิสริยาภรณ์เวลแฟร์ ชั้นที่ 2
บริเตนใหญ่ :
พ.ศ. 2505 –  เครื่องราชอิสริยาภรณ์รอยัลวิกตอเรียน ชั้นที่ 3
เดนมาร์ก :
พ.ศ. 2505 –  เครื่องราชอิสริยาภรณ์แดนเนอโบร ชั้นที่ 3
สวีเดน :
พ.ศ. 2505 –  เครื่องราชอิสริยาภรณ์ดาวขั้วโลก ชั้นที่ 3 ตริตาภรณ์
ลักเซมเบิร์ก :
พ.ศ. 2505 –  เครื่องราชอิสริยาภรณ์อดอล์ฟแห่งนัสเซา สำหรับสตรี
พระเกียรติยศ > พระยศกองอาสารักษาดินแดน

14 มีนาคม พ.ศ. 2520 : นายกองเอก กองอาสารักษาดินแดน (พระราชทานพระยศหลังสิ้นพระชนม์)
แหล่งข้อมูลอื่น

มูลนิธิวิภาวดีรังสิต เก็บถาวร 2016-10-08 ที่ เวย์แบ็กแมชชีน
นวลจันทร์ รัตนากร ชุติมา สัจจานันท์ มารศรี ศิวรักษ์. ว. ณ ประมวญมารค พระเจ้าวรวงศ์เธอพระองค์เจ้าวิภาวดีรังสิต. กรุงเทพฯ : โรงพิมพ์รุ่งเรืองรัตน์, 2520.
พระเจ้าวรวงศ์เธอ พระองค์เจ้าวิภาวดีรังสิตเก็บถาวร 2010-04-25 ที่ เวย์แบ็กแมชชีน
พระเจ้าวรวงศ์เธอ พระองค์เจ้าวิภาวดีรังสิตเก็บถาวร 2007-09-29 ที่ เวย์แบ็กแมชชีน
กระเป๋าถือส่วนพระองค์ของพระเจ้าวรวงศ์เธอ พระองค์เจ้าวิภาวดีรังสิต มีรอยเปื้อนพระโลหิตจากการที่ทรงถูกผู้ก่อการร้ายระดมยิงใส่เฮลิคอปเตอร์ที่ประทับเมื่อวันที่ 16 กุมภาพันธ์ พ.ศ. 2520 จนทรงได้รับบาดเจ็บสาหัสและสิ้นพระชนม์  จัดแสดงที่อนุสรณ์สถานแห่งชาติ อำเภอลำลูกกา จังหวัดปทุมธานี
ส่วนหนึ่งของผลงานพระนิพนธ์ในพระเจ้าวรวงศ์เธอ พระองค์เจ้าวิภาวดีรังสิต ภายใต้นามปากกา "ว. ณ ประมวลมารค"
พรรคไทยศรีวิไลย์

พรรคการเมืองไทย
| พรรคไทยศรีวิไลย์  |
| --- | --- |

ผู้ก่อตั้ง: มงคลกิตติ์ สุขสินธารานนท์
หัวหน้า: ว่าง
รองหัวหน้า: ณรงค์ศักดิ์ เจียมกิจวัฒนา
เลขาธิการ: อดิศร สังข์จันทร์
รองเลขาธิการ: ว่าง
เหรัญญิก: ชุติมา โชคอารีย์
นายทะเบียนสมาชิก: ว่าง
โฆษก: ว่าง
กรรมการบริหาร: อลิศรา กรีสุระเดช
คำขวัญ: พรรคการเมืองของประชาชน โดยประชาชน เพื่อประชาชน อย่างแท้จริง
ก่อตั้ง: 2 มีนาคม พ.ศ. 2561 (7 ปี)
ที่ทำการ: 59/23 หมู่ 2 ตำบลบางรักพัฒนา อำเภอบางบัวทอง จังหวัดนนทบุรี
สมาชิกภาพ  (ปี 2565): 10,040 คน
อุดมการณ์: อนุรักษ์นิยม ชาตินิยม
สี:   สีเหลือง
สภาผู้แทนราษฎร: 0 / 495 
การเมืองไทย   รายชื่อพรรคการเมือง การเลือกตั้ง
พรรคไทยศรีวิไลย์ (อังกฤษ: Thai Civilized Party; ชื่อย่อ: ทศล./TCL.) พรรคการเมืองที่จดแจ้งชื่อพรรคต่อ คณะกรรมการการเลือกตั้ง หรือ กกต. เป็นลำดับที่ 28/2561 เมื่อวันที่ 24 ตุลาคม พ.ศ. 2561 โดยมีมงคลกิตติ์ สุขสินธารานนท์ เลขาธิการภาคีเครือข่ายต่อต้านการทุจริตคอร์รัปชั่นแห่งชาติเป็นผู้ยื่นจดแจ้งชื่อพรรค
ในวันที่ 26 เมษายน พ.ศ. 2561 ทางพรรคไทยศรีวิไลย์ได้รับหนังสือจดแจ้งจัดตั้งพรรค หรือ พ.ก. ๗/๒ จาก กกต. เพื่อให้ทางพรรคดำเนินการจดทะเบียนพรรคอย่างเป็นทางการต่อไป
ต่อมาในวันอาทิตย์ที่ 10 มิถุนายน พ.ศ. 2561 ที่ห้องประชุมวายุภักษ์ โรงแรมเซ็นทารา ศูนย์ราชการ พรรคไทยศรีวิไลย์ได้จัดประชุมใหญ่สามัญครั้งที่ 1 เพื่อเลือกหัวหน้าพรรค รองหัวหน้าพรรคและคณะกรรมการบริหารพรรคที่ประชุมมีมติเลือกนาย มงคลกิตติ์ สุขสินธารานนท์ เป็นหัวหน้าพรรคและนายณัชพล สุพัฒนะ หรือ มาร์ค พิทบูล เป็นรองหัวหน้าพรรค  และได้ยื่นจดทะเบียนจัดตั้งพรรคต่อ กกต. เมื่อวันพฤหัสบดีที่ 23 สิงหาคม พ.ศ. 2561
ต่อมาในวันที่ 26 พฤษภาคม 2566 นายมงคลกิตติ์ได้ลาออกจากตำแหน่งหัวหน้าพรรคทำให้คณะกรรมการบริหารพรรคที่เหลือต้องพ้นจากตำแหน่งทั้งคณะ โดยนายมงคลกิตติ์ให้เหตุผลว่าขอเบรคการเมือง จากนั้นในวันที่ 17 ธันวาคม 2566 พรรคไทยศรีวิไลย์ได้จัดประชุมใหญ่สามัญประจำปี ครั้งที่ 4/2566 เพื่อเลือกตั้งคณะกรรมการบริหารพรรคชุดใหม่ ซึ่งที่ประชุมมีมติเลือกนายมงคลกิตติ์ ให้กลับมาดำรงตำแหน่งหัวหน้าพรรค ขณะที่ตำแหน่งเลขาธิการพรรคที่ประชุมมีมติเลือกนางสาวภคอร จันทรคณา และตำแหน่งโฆษกพรรคที่ประชุมมีมติเลือก ลูกศร อรศศิพัชร์ มามีเกตุรัตน์ อดีตนักแสดงชื่อดัง
หลังจากนั้นนายมงคลกิตติ์ได้ยื่นหนังสือลาออกจากสมาชิกพรรคไทยศรีวิไลย์ ทำให้พ้นจากตำแหน่งหัวหน้าพรรคและทำให้คณะกรรมการบริหารพรรคต้องพ้นจากตำแหน่งทั้งคณะ ในวันที่ 27 เมษายน 2567 ก่อนการประชุมใหญ่สามัญประจำปีของพรรคประชาธิปัตย์ นายมงคลกิตติ์ได้มาเข้าร่วมประชุมและโชว์บัตรสมาชิกพรรคประชาธิปัตย์ หลังจากไปสมัครสมาชิกพรรค ณ ที่ทำการพรรค เมื่อวันที่ 26 เมษายน และได้รับแต่งตั้งเป็นที่ปรึกษาหัวหน้าพรรคประชาธิปัตย์เมื่อวันที่ 23 พฤษภาคม
ต่อมาในวันที่ 29 มิถุนายน 2567 พรรคไทยศรีวิไลย์ได้จัดการประชุมใหญ่สามัญ ครั้งที่ 1/2567 เลือกตั้งคณะกรรมการบริหารพรรคชุดใหม่แทนชุดเดิมที่พ้นจากตำแหน่ง ซึ่งที่ประชุมมีมติเลือกนางสาวภคอรและนายอดิศร สังข์จันทร์ เป็นหัวหน้าพรรคและเลขาธิการพรรคตามลำดับ โดยนโยบายเร่งด่วนของพรรคคือการผลักดัน ร่างพระราชบัญญัติองค์การสงเคราะห์ทหารผ่านศึก แก้ไขเพิ่มเติมในส่วนของเงินผดุงเกียรติทหารให้เข้าสู่สภา